text: প্রকাশ: ২০১৯-০৩-২৩ ৩:৫৮:৫০ পিএম || আপডেট: ২০১৯-০৩-২৩ ৬:১১:৫৭ পিএম
  আন্তর্জাতিক ডেস্ক : চীনে একটি পর্যটন বাসে অগ্নিকান্ডে ২৬ জন নিহত হয়েছে। এ ঘটনায় আহত হয়েছে আরো ৩০ জন। শুক্রবার হুনান প্রদেশে এ ঘটনা ঘটেছে বলে দেশটির কর্মকর্তারা জানিয়েছেন।
  স্থানীয় কর্তৃপক্ষের বরাত দিয়ে বার্তা সংস্থা এএফপি জানিয়েছে, বাসটিতে ৫৬ জন আরোহী ছিলো। এদের মদ্যে দুজন চালক ও একজন পযর্টক গাইড ছিলেন। বাসটি হুনান প্রদেশ দিয়ে যাচ্ছিল। আহতদের মধ্যে পাঁচ জনের অবস্থা গুরুতর। তাদেরকে হাসপাতালে পাঠানো হয়েছে।
  দুর্ঘটনার পর দুই চালককে আটক করা হয়েছে। দুর্ঘটনার কারণ জানতে তদন্ত শুরু হয়েছে বলে জানিয়েছে চাংডি শহর কর্তৃপক্ষ।
  চীনে সড়ক দুর্ঘটনা সাধারণ বিষয় হয়ে দাঁড়িয়েছে। পরিবহন কর্তৃপক্ষ নিয়ম আরোপে কড়াকড়ি করলেও দুর্ঘটনার হার কমছে না। ২০১৫ সালে দেশটিতে সড়ক দুর্ঘটনায় নিহত হয়েছে ৫৮ হাজার মানুষ। ৯০ শতাংশ দুর্ঘটনার জন্যই ট্রাফিক আইনের লঙ্ঘনকে দায়ী করা হয়।